 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዓለምለኻዊ ማዕከን ገንዘብ ንኢትዮጵያ 411 ሚልዮን ዶላር ከምዝህባ ኣፍሊጡ 1 ጉንቦት 2020 ምንጪ ስእሊ, Getty Images ዓለምለኻዊ ማዕከን ገንዘብ IMF ንኢትዮጵያ 411 ሚልዮን ዶላር ከምዝህብ ገሊጹ እቲ ትካል ዘጽደቖ ሕጽጽ ሓገዝ እቲ ገንዘብ ለበዳ ኮሮናቫይረስ ንምምካት ዝውዕል ከምዝኾነ ኣብ ዘውጽኦ መግለጺ ሓቢሩ ኢትዮጵያ ንዘለዋ ክፍሊት ዕዳ ክናወሐላ ብመሰረት ዘቕረበቶ ሕቶ ድማ ቦርድ እቲ ትካል ክናዋሕ ከምዝፈቐደ ዓለምለኻዊ ማዕከን ገንዘብ ኣፍሊጡ ብተወሳኺ ኢትዮጵያ ክሳብ ዝመጽእ ዘሎ 13 ጥቅምቲ 2020 ክትኸፍሎ ዝግብኣ 12 ሚልዮን ዶላር ዕዳ ክሳብ 13 ሚያዝያ 2022 ከፊላ ንክትውድእ ተናዊሑላ ዘሎ ድምር ዕዳ ኢትዮጵያ 52.57 ቢልዮን ዶላር ከም ዝበጽሕ ሚንስትሪ ገንዘብ ኢትዮጵያ ኣብ 2019 ኣብ ዘውጽኦ መግለጺ ሓቢሩ ነይሩ ኣብ ኢትዮጵያ 131 ሰባት ብኮሮናቫይረስ ተለኺፎም ከምዘለውን ሰለስተ ሰባት ድማ በዚ ቫይረስ ሞይቶም ኣለው ናይ ወጻኢ ዕዳ ብሰንኪ እቲ ዝቕጽል ዘሎ ለበዳ ኮሮናቫይረስ ቁጠባ ዓለምና ኣዝዩ እዩ ዘንቆልቁል ዘሎ ዓለምለኻዊ ማዕከን ገንዘብን ካልኦት ሰብ ሞያ ቁጠባን ከምዝብልዎ ሳዕቤን ለበዳ ኮሮናቫይረስ ድሕሪቲ ኣብ 1930ታት ዘጋጠመ ብ ግሬት ዲፕረሽን ዝፍለጥ ቁጠባዊ ድስካለ እቲ ዝኸፍአ ክኸውን ይኽእል እዩ ዳርጋ ኩለን ሃገራት ዓለም በዚ ለበዳ ይህሰያኳ እንተሃለዋ ዝያዳ ግን ቁጠባ ድኻታት ሃገራት ብዝተፈላለዩ መገድታት እዩ ዝህሰ ዘሎ ካልእ ጸገም ኮይኑ ዘሎ ድማ ናይ ወጻኢ ዕዳ እዩ ኣብዚ ናይ ለበዳ እዋን ናይ ብዙሓት ሃገራት ባጤራ ዋግኡ ነክዩ ኣሎ ናይ ሃገራት ባጤራ ዋግኡ ከንቆልቁል ከሎ ድማ ብኻልእ ዓይነት ባጤራ ንኣብነት ብዶላር ኣመሪካ ንዝተወሰደ ዕዳን ወለድን ንምምላስ ኣጸጋሚ ይገብሮ ድኻ ሃገራት ነዚ ኣጋጢሙ ዘሎ ጥዕናዊ ቅልውላውን ሳዕቤናቱን ንምምካት ገንዘበን ኣብ ዘውፍራሉ ዘለዋ እዋን ናይ ወአኢ ዕዳን ወለድን ክኸፍላ ከጸግመለን እዩ ነዚ ድማ እዩ ኣብ ጉዳይ ድኻተት ሃገራት ዝወሰደኦ ናይ ወጻኢ ዕዳ ጽዑቕ ጎስጓሳት ዝካየድ ዘሎ ዓለምለኻዊ ማዕከን ገንዘብ ምዕቡል ቁጠባ ዘለወን ሃገራትን ነዚ ኣብ ግምት ብምእታው ነቲ ኣብ ልዕሊ ድኻታት ሃገራት ዘሎ ሸኽሚ ንምቅላል ገለ ስጉምትታት ወሲደን ኣለዋ እዚ ድማ ኣብቲ ዝቕጽል ኣዋርሕ ኣብ ምምላስ ዕዳን ምኽፋል ወለድን ሩፍታ ክረኽባ ብምግባረን እዩ ብዛዕባ ኮሮናቫይረስ ክትፈልጥዎ ዝግባእ ሓበሬታታት ኮሮናቫይረስ ኣብ ቀረባ ግዜ መድሃኒት ይርከብዶ ይኸውን? 